Samarqandda yuk mashinasi ag'darilib ketdi — video

Samarqand viloyati Kattaqo'rg'on tumanida 6 fevral kuni yuk mashinasi ag'darilib ketdi. Bu haqda viloyat Ichki ishlar boshqarmasi axborot xizmati xabar berdi.
Qayd etilishicha, tuman hududidan o'tuvchi M-37 avtomobil yo'lining 84-kilometrida Toshkent–Samarqand yo'nalishida harakatlanib kelayotgan yuk avtomashinasi haydovchining uxlab qolib, rul boshqaruvini yo'qotishi oqibatida beton to'siqqa urilib, ag'darilib ketgan.
Hodisa oqibatida avtotransport vositasi va ichidagi yuklariga shikast yetgan. Haydovchiga tibbiyot birlashmasida tez tibbiy yordam ko'rsatilgan. Hozirda uning ahvoli yaxshi.

Eslatib o'tamiz, avvalroq Toshkent viloyati Ohangaron tumanida “Howo” yuk avtomobili yo'l chetiga ag'darilib ketgani haqida xabar berilgandi.